Podatki ambulante

ZZZS OE ........

.......................

........................

Datum: 16.05.2013

Zadeva: Zahtevek za dostavo dokumentacije – stroški laboratorija v referenčnih ambulantah

Prejeli smo vaš dopis z dne 08.05.2013, ki nam ni razumljiv, zato prosimo za dodatna pojasnila po posameznih točkah:

1. Za lansko leto smo že poslali izpolnjene vaše tabele in vam poslali račune. Kaj točno tokrat želite od nas?

2. Ali gre pri vaši zahtevi za zbiranje podatkov po 24. členu za namen analize? V tem primeru v (4.) odstavku tega člena piše, da pošiljamo dokazila v skladu z navodili Zavoda. V tem primeru nam morate posredovati ta navodila.

3. Ker pa uporabljate besedo nadzor, na katerega se nanašata 43. in 44. čl. SD za leto 2013, ni jasno, pod katero kršitev, navedeno v teh členih, uvrščate poročanje o laboratorijskih stroških in s tem povezano pošiljanje računov. V dopisu omenjate 22. člen Aneksa 1 k SD za leto 2012, vendar od 01.01.2013 velja SD za leto 2013.

4. Če v svojem dopisu mislite na izvajanje nadzora, pojasnite, na podlagi katerega člena SD bi izvajali morebitni nadzor.

5. Za izvajanje nadzora mora biti najprej znan kriterij za pravilno poročanje. Na podlagi česa se boste sicer odločili, ali je poročanje pravilno ali nepravilno? Poleg tega lahko nadzor napoveste konkretni osebi po pregledu dokumentacije, nad katero bo izvajan nadzor, ne pa da že vnaprej pričakujete nepravilno poročanje. V ta namen nam posredujte vzorec za pravilno poročanje.

6. Nadalje zahtevamo točen podatek o nakazanih sredstvih za laboratorij posebej za splošno ambulanto in posebej za referenčno ambulanto za vsak mesec od 01.01.2012 do vključno 31.03.2013, ter koliko denarja je bilo izplačanega po posameznih mesecih v istem časovnem obdobju za LZM. To zahtevo smo vam že posredovali, vendar z vaše strani še ni bilo odgovora.

7. Zahtevamo tudi razlago, katere stroške v referenčni ambulanti (RA) pokriva tako imenovani denar za laboratorij. Jasno je, da laboratorij ni edini strošek v RA. Če denar za laboratorij pokriva samo laboratorijske stroške, pojasnite, kaj vse spada pod laboratorijske stroške in katera sredstva pokrivajo ostale materialne stroške, izobraževanje DMS in amortizacijo. 

8. Do sedaj še nismo slišali za termin »začasni poračun«, prav tako je izraz neznan našim računovodstvom, zato prosimo za razlago. Izraz si lahko razlagamo tako, da ZZZS vnaprej pričakuje napačne podatke, zato bo obračun začasno narejen na podlagi »napačnih« podatkov, nato pa bo narejen dokončni obračun s »pravimi« podatki, ki jih bo določil ZZZS.

Dokler ne dobimo odgovorov na vse točke, ne moremo poročati, saj nimamo možnosti, da bi poročali pravilno. Zato predlagamo prestavitev roka za oddajo poročila na 15 dni po prejemu vaših odgovorov in točnih navodil za pravilno poročanje.

S spoštovanjem,

Podpis:

V vednost:

- Ministrstvo za zdravje, Štefanova 5, 1000 Ljubljana

